cyanic-selkie/wikianc huggingface dataset:
Jarno Saarinen
MM-sarja 1972 ja maailmanmestaruus
Saarinen aloitti MM-kauden 1972 vahvasti voittamalla Nürburgringillä 350-kuutioisten kilpailun. Samalla hänestä tuli ensimmäinen ajaja, joka oli lyönyt moninkertaisen maailmanmestarin Giacomo Agostinin vuoden 1967 jälkeen ilman että tämä oli keskeyttänyt. Saarinen voitti 350-kuutioisissa myös kauden toisen osakilpailun, mutta 250-kuutioisissa kauden alku oli hiukan vaisumpi. Loppukaudella Saarinen kuitenkin alkoi ottaa peräkkäisiä voittoja 250-kuutioisissa ja varmisti maailmanmestaruutensa voittamalla Imatranajossa. Koska Agostini oli jo karannut 350-kuutioisissa tavoittamattomaan pistejohtoon, Saarinen jätti kauden päätösviikonlopun kilpailut ajamatta. Näin Saarinen voitti 250-kuutioisten maailmanmestaruuden yhdellä pisteellä ja otti hopeaa 350-kuutioisissa. Saarinen saavutti kauden aikana kahdessa luokassa yhteensä seitsemän osakilpailuvoittoa.
Kauden 1973 alku
Saarinen oli jo väläyttänyt lopettavansa uransa vuoden 1972 maailmanmestaruuden jälkeen. Hän kuitenkin päätti jatkaa uraansa arvellen tienaavansa vielä rahaa, jonka turvin hän voisi perustaa myöhemmin perheen ja oman liikeyrityksen. Italialainen Benelli ja japanilainen Yamaha kosiskelivat Saarista talliinsa kaudelle 1973. Saarinen kävi molempien tallien testeissä ja valitsi Yamahan, jonka pyöriä hän piti parempina kuin Benellin. Keväällä 1973 ennen uuden kauden alkua Saarinen kertoi vaimolleen Soilille, että lopettaa uransa, jos voittaa alkavalla kaudella vain yhden mestaruuden, mutta saattaa jatkaa vielä yhden vuoden, jos voittaa kaksi mestaruutta. Saarinen oli jo päättänyt perustaa Turkuun moottoripyöräliikkeen.
Ennen MM-sarjan alkua Saarinen kilpaili keväällä 1973 Yhdysvalloissa Daytona 200 -ajossa. Hän voitti kilpailun, vaikka ajoi Yamahan 350-kuutioisella amerikkalaisten 700-kuutioisia pyöriä vastaan. Tässä kilpailussa Saarisella oli ensi kertaa apunaan mekaanikko – aikaisemmin urallaan hän oli aina hoitanut pyöränsä itse vaimonsa kanssa. Palattuaan Eurooppaan Saarinen ajoi muutaman pienen kisan Italiassa. Yhdessä niistä hän kaatui ja loukkasi polvensa. Hän pystyi jatkamaan kilpailemista jo 10 päivän kuluttua ja voitti Modenan ja Imola 200 -ajon. Saarisesta oli jo tullut kuuluisa Italiassa, ja Soili Saarisen mukaan Imolan yleisö suorastaan villiintyi suomalaiskuskista voiton jälkeen.
Saarinen aloitti MM-sarjan vahvasti voittamalla kahden ensimmäisen kisaviikonlopun molemmat lähtönsä 250- ja 500-kuutioisissa ensin Paul Ricardin radalla ja sitten Salzburgringillä. Hän voitti myös Hockenheimringillä 250-kuutioiset mutta joutui keskeyttämään toisen kilpailunsa pyöränsä takaketjujen katkettua.
Kuolema
thumb|Saarisen hauta [[Turun hautausmaalla.]] Saarinen sai surmansa 20. toukokuuta 1973 Monzan radalla Italiassa käydyssä 250-kuutioisten kilpailussa, joka käytiin kauden neljäntenä kisaviikonloppuna. Saarinen oli ajanut harjoituksissa nopeimman ajan ja lähti eturivistä radan vasemmasta laidasta. Onnettomuus sattui ensimmäisellä kierroksella vaarallisessa Curvonen kaarteessa, joka sijaitsi kaksi kilometriä lähdöstä. Onnettomuuspaikan kohdalla ei ollut televisiokameroita, joten tapahtumien kulkua ei tiedetä varmasti, ja silminnäkijät ovat antaneet siitä erilaisia kuvauksia.
Saarisen edellä ajanut italialainen Renzo Pasolini menetti Curvonessa tasapainonsa joko radalla olleen öljyn vuoksi tai moottorinsa leikattua kiinni. Hän lensi päin radan ulkopuolisia teräskaiteita ja kuoli törmäyksessä. Pasolinin pyörä sinkoutui päin Saarista, joka sai osuman päähänsä ja lääkäreiden mukaan kuoli heti. Hän jäi radalle makaamaan, ja moni kuljettaja ajoi hänen ylitseen ehtimättä väistää.
Yksityiselämä
Saarinen seurusteli vuodesta 1962 alkaen Soili Vuolan kanssa. He avioituivat vuoden 1971 viimeisenä päivänä. Vuola oli mukana Saarisen kilpailumatkoilla ja avusti Saarista varikolla muun muassa näyttäen Saariselle radan reunalta näyttötauluja sekä laittaen ruokaa ja pesten pyykkejä.
Ajotyyli
thumb|Saarinen (48) tunnusomaisesti polvi matalalla.
Saarinen oli kaarreajotekniikan edelläkävijä, ja hänen ajotapansa edelsi myöhempien MotoGP-kuljettajien käyttämiä tekniikoita. Saarinen oli ensimmäinen ajaja, joka laski kaarteessa sisemmän polvensa radan pintaan asti. Saarinen asensi ohjaustankonsa alaviistoon, mikä mahdollisti vartalon pitämisen matalalla ja eteenpäin suunnattuna. Näin ajajan painopiste pysyi alhaalla niin suorilla kuin mutkissakin. Jääradoilta rajun ajotyylinsä omaksunut Saarinen ajoi myös usein radan reunakiveyksien yli.
Kunnianosoituksia
thumb|150px|left|Jarno Saarisen patsas Turussa.
Saarinen valittiin MotoGP Hall of Fameen 18. heinäkuuta 2009.
Turussa Ruissalon Kansanpuistossa on TT-ajojen reittiin kuulunut tie nimetty Jarno Saarisen tieksi ja Loimaan Alastarolla Jarno Saarisentie johtaa Alastaron moottoriradalle. Italialaisen moottoripyörävalmistajan Benellin kotikaupungissa Pesarossa on Via Jarno Saarinen. Imatralla Imatran ajojen katurata nimettiin kesällä 2022 Jarno Saarinen Circuit Imatra.
7. kesäkuuta 2014 avattiin Saarisen muistoksi Assisin kunnassa olevassa Petrignanossa Jarno Saarisen puisto. Puistohanketta oli edistämässä paikallinen moottoripyöräkerho Motoclub Jarno Saarinen. Elokuussa 2016 puistossa paljastettiin Saarisen pronssinen taiteilija Elia Alunni Tullinin veistämä näköispatsas, ja 2. heinäkuuta 2017 paljastettiin patsaan kaksoiskappale myös Turussa Aurajoen rannassa Barkerinpuistossa, joka on tunnettu motoristien kokoontumispaikka.
Italialainen F1-kuljettaja Jarno Trulli on saanut etunimensä Jarno Saarisen mukaan.
Moottoripyörän Grand Prix -tulokset
Saarisen yhteispisteet, loppusijoitukset ja voittojen määrät MM-kausilla sekä GP-kilpailujen sijoitukset:
Pistelasku:
Crespo
Crespo on muun muassa seuraavien henkilöiden sukunimi:
Juhani Ruusunen
pienoiskuva|304x304px|Ruusunen 1950-luvulla. Juhani Ruusunen (s. 6. kesäkuuta 1934 Tampere) on suomalainen jääkiekkopuolustaja- ja valmentaja. Hän pelasi SM-sarjassa vuosina 1952–1959 ja voitti kaksi Suomen-mestaruutta.
Ruusunen edusti koko SM-sarjauransa ajan Tampereen Ilvestä. Hän pelasi SM-sarjassa yhteensä 64 ottelua, joissa hänen tehopisteensä olivat 3 + 0 = 3 ja jäähymääränsä 36 minuuttia. Hän voitti Suomen-mestaruuden vuosina 1957 ja 1958. Valmentajana hän toimi kaudet 1971–1972, 1976–1977, 1977–1978, 1978–1979 ja 1979–1980 sekä kapteenina kauden 1953–1954.
Menetetyt
Menetetyt on Eevil Stööstä ja Aztrasta koostuvan rap-duo MNTTT:n ensimmäinen, Monsp Recordsin kautta 1. elokuuta 2014 julkaistu studioalbumi. Albumilta julkaistiin etukäteen YouTubessa kappaleet "Zombei" ja "F.A.A.R.A.O." . Kappaleista "Menetetyt", "Mystinen" ja "Bela Lugosi" on julkaistu musiikkivideot. Albumi nousi suoraan Suomen virallisen albumilistan ykkössijalle.
Lee Jung-soo
Lee Jung-soo (s. 8. tammikuuta 1980 Gimhae) on eteläkorealainen jalkapalloilija, pelipaikaltaan keskuspuolustaja. Hän edustaa japanilaista Kashima Antlersia. Sitä ennen Lee on pelannut mm. Suwon Samsung Bluewings FC:ssä, jonka mukana hän voitti sekä Etelä-Korean liigan että maan liigacupin. Lee on pelannut maajoukkueessa 26 ottelua ja tehnyt niissä kolme maalia.
Earlimart
Earlimart on kunnallishallinnoton alue ja väestönlaskennallinen asuinpaikka (CDP) Tularen piirikunnassa Kalifornian osavaltiossa Yhdysvalloissa.
Maantiede
Earlimart sijaitsee Tularen piirikunnan lounaisosassa San Joaquinin laaksossa Kalifornian keskiosassa noin 220 kilometriä Los Angelesista luoteeseen. San Joaquinin laakso kattaa Central Valleyn eteläosan.
Historia
Ennen eurooppalaisten saapumista San Joaquinin laaksoon aluetta asuttivat yokut-intiaanit, jotka olivat jakautuneet lukuisiin heimoihin. Alueelta on löydetty jälkiä myös intiaaneja vanhemmasta asutuksesta, joka on ajoitettu noin kahdeksan tuhannen vuoden taakse ennen ajanlaskun alkua. 1800-luvulla eurooppalaiset siirtolaiset antoivat paikkakunnalle nimen Alila, joka vaihdettiin Earlimartiksi vuonna 1910. Alueen maaperä on hedelmällistä ja ilmasto suotuisa, joten maataloudesta tuli tärkeä elinkeino.
Rusada
Venäjän antidopingtoimisto (, lyh. РУСАДА, RUSADA) on Venäjän antidopingtoimisto.
Rusadan johtaja oli Nikita Kamajev siihen asti kunnes Maailman antidopingneuvosto Wada julkaisi joulukuussa 2015 raportteja Venäjällä varsinkin yleisurheilussa järjestelmällisesti harjoitetusta dopingin käytöstä. Kamajev erosi sen jälkeen. Hän otti yhteyttä Sunday Timesiin ja kertoi julkistavansa tekeillä olevassa kirjassaan Venäjän salaisen suunnitelman, kuinka tuloksia parannetaan dopingaineilla. Kamajev kuoli epäselvissä oloissa.
Aiemmin myös toinen Rusadan johtoon kuulunut, vuosina 2008–2010 Rusadan puheenjohtajana toiminut Vjatšeslav Sinev, kuoli Wadan julkistuksen jälkeen.
Korvapunkki
Korvapunkki (Otodectes cynotis) on lihansyöjien, erityisesti kissojen, ulkokorvakäytävässä elävä ulkoloinen, joka käyttää ravinnokseen korvakäytävän pinnasta irtoavaa kuollutta materiaalia. Kissojen lisäksi korvapunkkia tavataan pääasiassa koirilla, freteillä ja punaketuilla.
Valomikroskoopissa korvapunkki voidaan tunnistaa sille ominaisten raajojen rakenteista. Ensimmäisessä ja toisessa jalkaparissa nähdään raajojen päässä kuppimaiset rakenteet, kolmannessa ja neljännessä raajaparissa jalkojen päästä lähtevät rihmamaiset pitkät säikeet. Lisäksi neljäs jalkapari on muita jalkapareja heikoimmin kehittynyt.
Hoito
Korvapunkkitartunnan hoidossa käytettävissä lääkkeissä tehoaineena käytetään muun muassa krotamitonia ja imidaklopridia. Hoidossa täytyy myös muistaa, että jos talouden yhdeltä eläimeltä löydetään korvapunkki, tulisi muutkin talouden eläimet hoitaa korvapunkkitartunnan varalta.
Lahden lasitehdas
Lahden Lasitehdas Oy, myöhemmin Pilkington Lahden Lasitehdas Oy, on 1923 perustettu ja vielä toistaiseksi Pilkington-yhtymän tytäryhtiönä toimiva alun perin Torsten Kindbergin perustama suomalainen lasitehdas, joka valmistaa tasolasia ikkunateollisuuden raaka-aineeksi. Tehdas sijaitsee Okeroisissa. Vuonna 2011 yrityksessä työskenteli noin 30 henkilöä.
Pilkington sulki tehtaan ja tuotanto päättyi toukokuun 2012 lopussa. Se oli viimeinen tasolasia valmistava yritys Suomessa. Emoyhtiö NSG perustelee päätöstä konserninlaajuisilla yritysjärjestelyillä ja myös markkinatilanteella. Tehdas oli suljettuna jo vuonna 2009 ja pelkästään välitti muualta tullutta lasia kevääseen 2011 saakka, jolloin tuotantoa suunniteltiin käynnistettäväksi uudestaan vuodenvaihteessa 2011-2012, ja kunnostyöt aloitettiin.
Pilkingtonilla on Suomessa muita tehtaita ja niissä työntekijöitä 1100.
Albert ja Torsten Kindbergillä oli Espoossa Espoon lasitehdas, mutta se paloi vuonna 1922, ja he siirtyivät Lahteen Lahden Saha Oy:n vanhaan selluloosatehtaaseen. Tuotanto alkoi 1923.
Okeroisten tehdas vihittiin 1969. Silloin veto tehtiin pystysyynnassa, mutta vaakavetoon eli float-menetelmään siirryttiin 1987. Pilkington osti puolet tehtaan osakkeista 1977, valtiolta sen osuuden 1988 ja loput 1994, jolloin se omisti koko tehtaan. Japanilainen Nippon Sheet Glass osti Pilkingtonin 2006. Konserni toimii 29 maassa ja työntekijöitä on 28 500.
Yrityksen tytäryhtiö oli Oy Autolasi, joka valmisti autojen tuulilaseja ja suoralaminoitua lasia. Se siirtyi yhdessä emoyhtiön kanssa Pilkingtonille.
Sinfonia nro 5 (Vaughan Williams)
Ralph Vaughan Williams sävelsi viidennen sinfoniansa vuosina 1938–1943. Teoksessaan hän luopuu neljännen sinfoniansa väkivaltaisesta dissonanssista ja siirtyy aiemman Pastoraalisinfoniansa romanttisempaan tyyliin. Monet sinfonian teemoista ovat peräisin säveltäjän oopperasta The Pilgrim's Progress, joka silloin oli vielä kesken.
Sinfonia on nimellisesti D-duurissa. Siinä on kuitenkin pitkiä jaksoja, joissa musiikki on C-duurissa tai samanaikaisesti C- ja D-duurissa. Teos on sävelletty piccololle, kahdelle huilulle, oboelle, englannintorvelle, kahdelle klarinetille, kahdelle fagotille, kahdelle käyrätorvelle, kahdelle trumpetille, kolmelle pasuunalle, patarummuille ja jousille.
Teos kantaesitettiin 24. kesäkuuta 1943 Proms-konsertissa Lontoon Royal Albert Hallissa. Sen esitti säveltäjän itsensä johtama Lontoon filharmoninen orkesteri.
Vaughan Williams omisti sinfoniansa "ilman lupaa Jean Sibeliukselle". Adrian Boult kuitenkin varmisti luvan. Sibelius kuuli teoksen Tukholmassa Malcolm Sargentin johtamana. Hän kirjoitti olevansa omistuksesta ylpeä ja kiitollinen.
Falkbergetin tunneli
Falkbergetin tunneli on Boden–Haaparanta-rataosalla Kainuun kunnassa Ruotsissa sijaitseva rautatietunneli. Kallioon porattu 332 metrin pituinen tunneli alittaa Falkberget-nimisen kallion.
Tunneli otettiin rautatieliikenteen käyttöön radan rakentamisvaiheen aikana, ja avattiin kaupalliselle liikenteelle 1961 yhtä aikaa rautatien kanssa. Tunnelin läpi johtava rautatie on yksiraiteinen ja se sähköistettiin Bodenin ja Karlsborgsbrukin välisen radan perusparannustöiden yhteydessä vuonna 2011.
NASG-pukine
Pukineen kykyä estää synnytykseen liittyvän verenvuodon aiheuttamia kuolemia tutkitaan. Synnytykseen liittyvällä verenvuodolla tarkoitetaan kovaa verenvuotoa joko raskauden aikana tai pian sen jälkeen. Tuoreiden arvioiden mukaan yli 300 000 naista kuolee siihen vuosittain, näistä 99% kehittyvissä maissa, ja kuitenkin suurin osa näistä kuolemista olisi voitu estää.
Puutteellisista oloissa elävät naiset synnyttävät usein kaukana terveydenhoitopalveluista. Kun verenvuoto on tunnistettu, monet kuolevat ennen hoitoon pääsemistä tai ennen riittävän hoidon saamista. NASG-pukineella voidaan edistää potilaiden mahdollisuuksia pysyä elossa, kunnes he saavat tarvitsemaansa hoitoa.
Tausta
Joka vuosi arviolta 342 900 naista kuolee raskauden tai synnytyksen aiheuttamiin komplikaatioihin. 99 % näistä kuolemista tapahtuu kehittyvissä maissa. Jokaista 100 000 elävänä syntyvää lasta kohden noin 251 äitiä kuolee. Joissakin teollisuusmaissa, kuten esimerkiksi Yhdysvalloissa, luku on 13 kuolemaa jokaista 100 000 elävänä syntynyttä lasta kohden. Amerikkalaisen äidin riski kuolla synnytykseen liittyviin komplikaatioihin on 1/2 100. Kuitenkin joissakin maissa, kuten Afganistanissa, jopa 1 600 naista kuolee 100 000 syntymää kohden ja naisten riski kohdata äitiyteen liittyvä kuolema on 1/11.
Jokaista äitikuolemaa kohden 30 äitiä vammautuu raskauteen tai synnytykseen liittyvien komplikaatioiden seurauksena ja kymmenen kokee näihin liittyvän hengenvaarallisen tilanteen. Seurauksena voi olla vakavia, elämänmittaisia tiloja, jotka vaarantavat naisen terveyden, tuottavuuden, elämänlaadun, perheen terveyden ja mahdollisuuden osallistua yhteisön elämään. Jos äiti kuolee synnytyksen jälkeen, vastasyntynyt kuolee kymmenen kertaa todennäköisemmin ennen toista ikävuottaan ja muut lapset saavat todennäköisesti vähemmän ruokaa ja saavat vähemmän koulutusta. Äidin menettäneiden perheiden on monesti vaikea selviytyä, ja vanhempien lasten pitää usein lopettaa koulunkäynti voidakseen ansaita palkkaa perheen elättämiseksi tai heidät lähetetään asumaan kaukaisempien sukulaisten luokse. Tämän lisäksi maailman äitien ja vastasyntyneiden kuolemien lasketaan maksavan vuosittain 15 miljardia dollaria menetettynä tuottavuutena. Äitien terveys tukee todistetusti maan taloudellista kasvua ja ennaltaehkäisee köyhyyttä. Äitiyteen liittyvät kuolemat ja vammautumiset ovat ihmisoikeusongelma. Ne tarkoittavat myös vaikeuksia ja tuottavuuden menetyksiä perheille, yhteisöille ja kansakunnille. Tämä on niin suuri huoli, että vuonna 2000 maailman johtajat päättivät sisällyttää äitiysterveyden parantamisen yhdeksi kahdeksasta YK:n vuosituhattavoitteesta.
Raskauteen ja synnytykseen liittyvien kuolemien tärkein syy on runsas verenvuoto useimmiten välittömästi synnytyksen jälkeen. Tämänkaltaisen syyn vuoksi kuolee yksi äiti joka neljäs minuutti. Nainen voi vuotaa kuoliaaksi vähemmässä kuin kahdessa tunnissa; niinpä maaseudulla, jossa sairaalaan voi olla usean päivän matka, verenvuodon saaneella on kovin vähän toivoa. Varattomilla alueilla toimivilla klinikoilla tai sairaaloilla ei ehkä myöskään ole henkilökuntaa tai tarvittavia välineitä verenvuotopotilaan hengen pelastamiseen. Naisia kuolee odottaessaan hoitoa.
Kehitteillä ja tutkimuksen kohteina on joitakin tekniikoita, joilla pyritään estämään näitä turhia kuolemia. Yksi niistä on NASG-pukine. Se on matalan teknologian ensiapulaite, joka voidaan pukea runsaan verenvuodon aiheuttamasta sokista kärsivän potilaan alavartalon ympärille. Pukine vähentää verenvuotoa, tuo heidät tajuihinsa ja pitää elossa matkalla sairaalaan tai hoitoa odoteltaessa.
Historiaa
Puhallettavan painepuvun kehitti George Crile kehitti 1900-luvulla. Sillä pidettiin yllä verenpainetta leikkausten aikana. Lukuisten muunnosten jälkeen sitä kehitettiin 1940-luvulla käytettäväksi painovoimaa vastaan (G-puku). Lisämuutosten jälkeen sitä käytettiin Vietnamin sodassa traumaperäisiä vammoja saaneiden sotilaiden elvyttämiseen ja vakauttamiseen sekä heidän kuljettamiseensa. 1970-luvulla G-puvusta muokattiin puolipuku, joka tunnettiin englanniksi nimellä MAST (Military Antishock trousers) tai PASG (Pneumatic Anti-Shock Garment). 1980-luvulla PASG-pukinetta ruvettiin käyttämään yhä enemmän pelastustyössä vakauttamaan potilaita, jotka kärsivät alavartalon verenvuodon aiheuttamasta sokista, ja 1990-luvun aikana PASG hyväksyttiin osana amerikkalaisten naistentauti- ja synnytyslääkäreiden suositeltua keinovalikoimaa. Myöhemmin se kuitenkin poistettiin ohjeista, eikä se enää kuulu amerikkalaisen naistentauti- ja synnytyslääkäreiden järjestön (ACOG) ohjeisiin.
1970-luvulta alkaen NASA on tutkimuskeskuksensa Amesin kautta ollut mukana kehittämässä sokkia ehkäisevästä pukineesta ilman kaasunpainetta toimivaa versiota. Sitä käytettiin alun perin verenvuototaudista kärsiville lapsille, mutta sen jälkeen siitä on kehitetty pukine, joka tunnetaan nimellä NASG (Non-Pneumatic Anti-Shock Garment) eli ilman kaasunpainetta toimiva sokkia estävä pukine.
NASG-pukineen patenttisuoja on päättynyt, ja sitä valmistetaan monissa paikoissa. Pukineen käyttö vähävaraisessa ympäristössä alkoi vuonna 2002, kun lääkärit Carol Brees ja Paul Hensleigh veivät sen pakistanilaisen sairaalaan ja raportoivat sen käytöstä potilaillaan.
Tohtori Suellen Miller ja hänen työtoverinsa Meksikossa, Egyptissä ja Nigeriassa ovat saattaneet päätökseen sarjan tutkimuksia, joissa NASG (tai LifeWrap) oli näissä maissa sijaitsevien sairaaloiden käytössä synnytykseen liittyvän verenvuodon hoidossa. Tutkimuksia jatketaan perusterveydenhuollon yksiköissä Sambiassa ja Zimbabwessa. Käyttöönotto-ohjelma, jossa NASG on osa synnytystäseuraavan verenvuodon hoidon jatkumoa (Continuum of Care for Post-Partum Hemorrhage, CCPPH), on ollut käynnissä vuodesta 2008 alkaen Intiassa, Nigeriassa, Tansaniassa ja Perussa. Projektin johtava toimeenpanija on NGO Pathfinder International. Tohtori Suellen Miller om tehnyt kattavia kliinisiä kokeita, jossa pukinetta on käytetty synnytysten ensiapulaitteena. USA:ssa päämajaansa pitävä epäkaupallinen järjestö Pathfinder International on kehittänyt hoitojatkumomallia (Continuum of Care).
Toiminta
NASG-pukine on yksinkertainen neopreenikumista ja tarranauhoista koostuva laite, joka näyttää lähinnä paloiksi leikatulta märkäpuvun alaosalta. Sitä voidaan käyttää synnytykseen liittyvän verenvuodon aiheuttaman sokin hoitamiseen, potilaiden voinnin vakauttamiseen ja vuodon tyrehdyttäminen.
Toimintamekanismi perustuu fysiikan lakeihin. Viimeaikainen tutkimus osoittaa, että NASG-pukineella saadaan aikaan puristusta lonkkavaltimon sisempään haaraan (a. iliaca interior), joka kuljettaa suurimman osan kohtuvaltimoiden kautta kohtuun kulkevasta verestä. Toinen tuore tutkimus on osoittanut, että NASG vähentää veren virtausta distaaliseen aorttaan.
Yksinkertaisen harjoittelun jälkeen kuka tahansa pystyy asentamaan pukineen vertavuotavan naisen ylle. Kun vuoto on saatu hallintaan, hänet voidaan kuljettaa turvallisesti sairaalaan tai päivystävälle äitiysklinikalle.
Kaasunpaineeton sokkia ehkäisevä pukine on kevyt, joustava ja käyttäjälle mukava. Se on suunniteltu niin, että väliliha an ja emättimeen kohdistuvat tutkimukset ja toimenpiteet voidaan suorittaa pukinetta riisumatta. Laitteen pukemiseen jälkeen potilaan elintoiminnot ja tajunta palautuvat usein nopeasti. On äärimmäisen tärkeää, että NASG-pukinetta ei poisteta ennen kuin potilaalle annetaan suonensisäisesti nesteitä tai verta tai hänen elintoimintonsa palautuvat. Liian varhainen pukineen poistaminen voi olla vaarallista, tai se voi johtaa potilaan kuolemaan.
Tutkimuksia ja käyttökokemuksia
Egyptissä ja Nigeriassa huomattiin sekä erillisistä että yhdistetyistä havainnoista, että NASG-pukineella hoidetut äidit selviytyivät paremmin kuin äidit, jotka eivät saaneet tätä hoitoa. He menettivät merkittävästi vähemmän verta, joutuivat harvemmin hätätoimena tehtyyn kohdunpoistoon, vammautuivat harvemmin ja jäivät useammin eloon. Tulokset olivat samankaltaisia, kun tutkittiin NSAG-pukineen käyttöä äideillä, jotka kärsivät kohdun supistumattomuudesta (atonia), synnytystäseuraavasta verenvuodosta ja muusta kuin kohdun jänteydestä johtuvasta häiriöstä ennen tai jälkeen synnytyksen. Lisäksi huomattiin, että NASG-pukine auttoi toipumaan nopeammin shokista, sietämään hoidon viivästymistä ja vaikutti samalla lailla parantavasti naisiin, jotka kärsivät vakavasta sokista.
1 442 naista käsittävässä analyysissä tutkittiin NASG-pukineen vaikutusta synnytykseen tai raskauteen liittyvästä verenvuodosta kärsiviin naisiin. Siitä huolimatta, että heidän tilansa oli huonompi ennen tarkkailun alkamista, huonot hoitotulokset vähentyivät merkittävästi NASG-vaiheessa: mitattu verenmenetys aleni keskimäärin runsaat 200 ml (444 ml - 240 ml) (p<0.001), äitikuolleisuus alentui (6.3 % - 3.5 %) (RR 0.56, 95 % CI 0.35-0.89), vakavat vammat vähenivät ( 3.7% - 0.7%) (RR 0.20, 95 % CI 0.08-0.50) ja hätätoimenpiteenä tehtyjen kohdunpoistojen tarve aleni (8.9 % - 4.0 %) (RR 0.44, 0.23-0.86). NASG-vaiheen aikana kuoleman todennäköisyys väheni 55 % (aOR 0.45, 0.27-0.77). Keskimäärin 18 potilasta (12-36) hoidettiin onnistuneesti ennen kutakin seuraavaa kuolemaa tai vakavaa vauriota.
Meksikossa ja Nigeriassa tutkittiin NASG-hoidon hyväksymistä ja havaittiin, että pukinetta pidettiin kaikkialla varteenotettavana keinona, jolla voitiin pelastaa naisten henkiä.
Sambiassa ja Zimbabwessa tutkitaan, onnistuuko NASG-hoito paremmin, jos pukine asennetaan perusterveydenhoidon yksiköissä, joissa verenvuoto todetaan ensimmäisenä.
Vuonna 2012 WHO otti mukaan NASG-pukineen synnytystäseuraavan verenvuodon hoitosuosituksiinsa.
Luukkola
Luukkola on kylä Puumalassa. Siihen kuuluu kaksi varsinaista kylää, Junninmäki ja Luukkola ja muutamia epävirallisia kyliä. Kyläkeskuksen ohi virtaa Luukkolanvirta. Luukkolassa on maatiloja ja vuokrattavia lomamökkejä, joista Canoe Camp Laajalahdessa on palveluja melojille ja pyöräilijöille.
Paikallinen nähtävyys on Suursuon laidalla toiminut sammaltehdas 1925–1973. Sinne ei ole opasteita. Suolta tehtaalle johtaneet ratakiskot purettiin 1980-luvulla. Alueen omistaa nykyisin Metsähallitus, ja Suursuo kuuluu soidensuojeluohjelmaan.
Aino Turtiainen-Visala
Aino Turtiainen-Visala (s. 13. kesäkuuta 1960 Punkaharju) on Fazerin konserttitoimiston toimitusjohtaja. Hän on opiskellut Helsingin yliopistossa muun muassa viestintää ja työskennellyt 1980 Yleisradiossa Radion kamarikuoron sihteerinä.
Turtiainen-Visala on vuodesta 2014 kuulunut Suomen kulttuurirahaston hallitukseen. Hän on myös klassisen musiikin konserttiagenttien kansainvälisen järjestön IAMA:n (The International Artist Managers' Association) puheenjohtaja.
Turtiainen-Visalan puoliso on professori Arto Visala.
Austin St. John
Austin St. John (oik. Jason Geiger, s. 17. syyskuuta 1975 Roswell, New Mexico) on yhdysvaltalainen useiden kamppailulajien taitaja ja näyttelijä, joka tunnetaan parhaiten televisiosarjasta Power Rangers näytelleessään alkuperäistä Punaista Rangeria Jason Lee Scottia vuosina 1993–1994.
Hänet oli äänestetty vuoden 2007 Toon Disneyn Power Rangers kilpailussa kaikkien aikojen suosituimmaksi Punaiseksi Rangeriksi.
Chariots (suomalainen gospelyhtye)
Chariots on suomalainen gospelyhtye, joka perustettiin vuonna 1986. Yhtyeessä on noin neljäkymmentä jäsentä, ja se koostuu kuorosta, big bandistä ja komppiryhmästä.
Austin St. John
Elämäkerta
St. John syntyi New Mexicossa Steve ja Sharon Geigerille. Hän asui perheensä kanssa ympäri Yhdysvaltoja isänsä vuoksi, joka oli Yhdysvaltain merivoimissa. St. John alkoi opiskella taistelulajeja isänsä kanssa 5-vuotiaana. Hän on opiskellut 14 erilaista taistelulajia, kuten shenkitoa, thainyrkkeilyä, kenpōta, newazaa, kungfuta, shōtōkania ja potkunyrkkeilyä. St. Johnilla on muun muassa 2. danin arvo taekwondossa ja 1. danin arvo judossa. Hän harrastaa itsepuolustuksen lisäksi vapaa-ajallaan myös amerikkalaista jalkapalloa, patikointia ja baseballia.
Power Rangers sarjojen ja elokuvien jälkeen hän on työskennellyt vuodesta 2001 lähtien ensihoitajana ja palomiehenä Washingtonissa, Virginiassa. St. John on myös otellut Vale Tudossa ja Bad Boy Competitionissa.
Hän kävi vierailemassa Power Rangersille tarkoitetussa tapahtumassa Power Morphiconissa vuonna 2007.
Näyttelijänä
St. Johnin näyttelijän ura alkoi vuonna 1993 televisiosarjassa Power Rangers, joka aloitti myös Power Rangers -sarjan. Siitä tuli erittäin suosittu tuolloin, joka teki hänestä tunnetun näyttelijän. St. John kuitenkin jätti sarjan toisen tuotantokauden aikana yhdessä Walter Jonesin ja Thuy Trangin kanssa. Osa syy tähän oli erimielisyydet näyttelijöiden palkan suhteen, jonka seurauksena tuottajat korvasivat heidät uusilla näyttelijöillä ja hahmoilla. St. John palasi takaisin Power Rangersin pariin, kun tuottajat pyysivät häntä mukaan elokuvaan Power Rangers turbovaihteella vuonna 1997. Hän ei kuitenkaan aluksi suostunut tulemaan mukaan, sillä St. Johnia ei pyydetty aikaisempaan elokuvaan ja he maksoivat palkkaa erittäin huonosti tuolloin. Hän oli kuitenkin valmis tulemaan mukaan elokuvan tuotantoon mikäli palkka olisi kohdallaan ja hänen roolinsa olisi enemmän paha, kuin hyvä. Elokuvan jälkeen St. John jatkoi matkustelemista pitkin Yhdysvaltoja ja sai toisen kerran yllättävän puhelun, kun Power Rangers -sarjan tuottajat pyysivät häntä mukaan uuteen Power Rangers Zeo -televisiosarjaan vanhaan rooliinsa Jason Lee Scottiksi. Jälleen kerran St. John suostui vain jos hänelle maksettaisiin enemmän palkkaa, jonka myötä hän esiintyi sarjassa Kultaisena Rangerina 17 jakson verran.
Paluu näyttelijäksi
St. John palasi takaisin näyttelemisen pariin 2016 vietettyään sitä ennen aikaa maailmalla. Hän muun muassa toimi ensihoitajana Yhdysvaltain armeijalle. St. John esiintyi Nick Kellisin ohjaamassa elokuvassa Gideon's Frontier, yhdessä entisten Power Rangers näyttelijöiden Walter Jonesin ja Jason Narvyn kanssa.
Meidän vapaus
Meidän vapaus (myös nimellä Kaksi onnellista sydäntä, À nous la liberté) on René Clairin ohjaama ranskalainen komediaelokuva vuodelta 1931. Se kertoo kahdesta vangista ja heidän erilaisista kohtaloistaan vankilan jälkeen.
Elokuva tehdaskohtaukset antoivat vaikutteita Charles Chaplinin Nykyajalle. Elokuvat tuottajat haastoivatkin Chaplinin oikeuteen plagioinnista. Clair itse ei ollut haasteessa mukana, päinvastoin hänestä oli kunnia, jos Chaplin olisi käyttänyt hänen elokuvaa esikuvana.
Arvostus
The New York Timesin kriitikot valitsivat Meidän vapauden vuonna 2004 yhdeksi kaikkien aikojen tuhannesta parhaasta elokuvasta.
Helsingin Sanomien Paula Talaskiven mielestä elokuva on ”valloittavan riuskaotteinen ja samalla terävästi yhteiskuntakriittinen musiikkikomedia” ja ”eräs ohjaajan nerokkaimpia töitä”.
Toni Jalo
Toni Jalo (s. 22. toukokuuta 1989 Turku) on suomalainen jääkiekkoilija, joka pelasi kaudella 2015–2016 II-divisioonajoukkue Kuusamon Pallo-Karhuissa. Hän on pelipaikaltaan keskushyökkääjä. Jalo on pelityyliltään kahden suunnan sentteri.
Seuraura
Jalo on Turun Palloseuran kasvatti. Hänet nostettiin kaudeksi 2007–2008 TPS:n SM-liigarinkiin. Jalo teki SM-liigadebyyttinsä 29. tammikuuta 2008 Kalevan Palloa ja hän ottelussa koko tähänastisen liigauransa kattavat tehot 1+1. Jalo palkittiin ottelun Ilta-Sanomien kolmen tähden tähtipelaajana. Yhteensä hän pelasi kauden aikana yhdeksän runkosarjaottelua ja kaksi playoff-ottelua. Jalo pelasi suurimman osan kaudestaan kuitenkin vielä TPS:n A-nuorissa, joiden paras syöttäjä hän oli Niko Kluuskerin kanssa ja toiseksi paras pistemies Lassi Kokkalan jälkeen tehoilla 5+21=26.
Syyskuussa 2009 Jalo siirtyi toistaiseksi voimassa olleella lainasopimuksella Mestis-joukkue TuToon. Hän pelasi joukkueessa lopulta suurimman osan kaudestaan, mutta se päättyi tammikuussa 2010 käsivammaan. TPS:ssä Jalo pelasi kauden aikana kuusi runkosarjaottelua. Hän oli kuitenkin loukkaantumisten takia sivussa pidempään ja hänen uransakin oli vaarassa päättyä. Tammikuussa 2011 Jalo palasi kuitenkin kaukaloihin ja teki loppukauden 2010–2011 kattavan jatkosopimuksen TuTon kanssa. Saman vuoden toukokuussa hän teki vuoden mittaisen jatkosopimuksen joukkueen kanssa.
Kaudella 2011–2012 Jalo teki TuTossa 45 ottelussa tehot 5+30 ja oli joukkueensa paras syöttäjä ja neljänneksi paras pistemies. Hän sijoittui koko Mestiksen syöttöpörssissä kolmanneksi. Kaudeksi 2012–2013 Jalo siirtyi vuoden mittaisella sopimuksella Vaasan Sportiin. Hän voitti tehoilla 7+34=41 koko Mestiksen syöttöpörssin, oli Sportin toiseksi paras pistemies Tomi Pekkalan jälkeen ja sijoittui sarjan pistepörssissä seitsemänneksi. Jalo palkittiin myös sarjan herrasmiespelaajana Waltteri Immonen -palkinnolla. Hän oli kauden aikana myös puolentoista kuukauden ajan poissa marraskuussa 2012 tulleen sormimurtuman vuoksi.
Jalo siirtyi kaudeksi 2014–2015 1+1-vuotisella sopimuksella SM-liigaan ja Hämeenlinnan Pallokerhon riveihin. Hän ei kuitenkaan ollut tyytyväinen saamaansa rooliin ja Jalon sopimus purettiin yhteisymmärryksessä marraskuussa 2014. Noin puolitoista viikkoa myöhemmin Jalo palasi loppukauden kattaneella sopimuksella TuToon. Hän oli kevään 2015 pudotuspeleissä joukkueen paras pistemies ja syöttäjä tehoilla 1+11=12.
Jalo oli pitkään pelaamatta seuraavalla kaudella 2015–2016, kunnes hän siirtyi siirtotakarajalla helmikuussa 2016 loppukaudeksi II-divisioonajoukkue Kuusamon Pallo-Karhuihin vahvistamaan joukkuetta putoamiskarsintoihin. Joukkuetta vahvistivat myös kaksi muutakin SM-liigassa kiekkoilutta pelaajaa: Vesa Kulmala ja Jesse Uronen. PaKa kohtasi karsinnoissa Nivala Cowboysin ja joukkue onnistui säilyttämään sarjapaikkansa otteluvoitoin 2–0.
Maajoukkueura
Jalo on pelannut kymmenen poikien maaottelua. Hän on toiminut alle 16-vuotiaiden maajoukkueen kapteenina.
Freddie Laker
Frederick Alfred Laker (6. elokuuta 1922 – 9. helmikuuta 2006) oli brittiläinen ilmailuyrittäjä, joka tunnetaan parhaiten hänen vuonna 1966 perustamastaan Laker Airways -lentoyhtiöstä, joka meni vararikkoon vuonna 1982. Muita Lakerin yrityksiä olivat lentokoneiden muunnostöitä tehnyt Aviation Traders sekä lentoyhtiöt Air Charter, Channel Air Bridge ja Laker Airways -nimeä käyttäneet yhtiöt Yhdysvalloissa ja Bahamalla.
Laker oli ensimmäisiä lentoyhtiön omistajia, joka otti käyttöön pelkistetyn palvelun ilmaliikenteen liiketoiminta-ajatuksen. Samaa toiminta-ajatusta ovat sittemmin, parhaimmillaan menestyksekkäästikin, soveltaneet EasyJet, Ryanair, Southwest Airlines, AirAsia ja monet muut halpalentoyhtiöt.
Travis Kelce
Travis Michael Kelce (s. 5. lokakuuta 1989, Westlake, Ohio) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Kelce edustaa Kansas City Chiefsia, joka varasi Kelcen 2. kierroksella varaustilaisuuden 63. pelaajana vuoden 2013 varaustilaisuudessa.
Ura
Kelce edusti collegessa Cincinnatin yliopistoa vuosina 2009–2012. Vuonna 2010 hän ei pelannut otteluakaan rikottuaan joukkueen sääntöjä. Collegessa Kelce vastaanotti 875 jaardia ja 59 syöttöä. Hän teki myös kymmenen touchdownia.
Kansas City Chiefs varasi Kelcen vuoden 2013 2013 varaustilaisuudessa 63. pelaajana. Chiefs ja Kelce solmivat neljä vuotta pitkän tulokassopimuksen, jonka arvo oli 3,1 miljoonaa dollaria. Kelcen ensimmäinen kausi päättyi yhden ottelun jälkeen, kun hän loukkasi polvensa.
Ennen vuoden 2016 kautta Chiefs ja Kelce solmivat uuden sopimuksen. Tämän sopimuksen arvo oli 46,8 miljoonaa dollaria ja pituus viisi vuotta. Vuonna 2016 Kelce pelasi 16 runkosarjaottelua. Hän vastaanotti näissä yhteensä 1 125 jaardia ja teki neljä touchdownia. Pudotuspeleissä Chiefs hävisi toisella kierroksella Pittsburgh Steelersille. Tässä ottelussa Kelce vastaanotti 77 jaardia. Kauden päätteeksi Kelce valittiin toistamiseen Pro Bowliin. Hänet myös valittiin ensimmäiseen tähdistöjoukkueeseen. Vuonna 2017 Kelce pelasi 15 runkosarjan ottelua, joissa vastaanotti 1 038 jaardia ja kahdeksan touchdownia. Chiefs putosi ensimmäisellä pudotuspelikierroksella Tennessee Titansille. Titansia vastaan Kelce vastaanotti 66 jaardia ja neljä syöttöä. Kelce valittiin kolmatta kertaa putkeen Pro Bowliin. Hänet valittiin myös toiseen tähdistöjoukkueeseen.
Vuonna 2018 Kelce pelasi jälleen 16 ottelun runkosarjan. Hän vastaanotti 1 336 jaardia, joka oli NFL:n uusi ennätys sisempien laitahyökkääjien osalta. Ennätyksen rikkoi samana päivänä George Kittle. Hän teki kymmenen touchdownia. Pudotuspeleissä Kelce vastaanotti 131 jaardia ja teki yhden touchdownin. Kelce valittiin neljättä kertaa peräkkäin Pro Bowliin. Hänet valittiin urallaan toistamiseen ensimmäiseen tähdistöjoukkueeseen. Vuonna 2019 Kelce pelasi 16 runkosarjaottelua. Hän vastaanotti 97 syöttöä, 1 229 jaardia ja 5 touchdownia. Kelcestä tuli ensimmäinen sisempi laitahyökkääjä, joka oli vastaanottanut vähintään 1 000 jaardia neljällä peräkkäisellä kaudella. Pudotuspeleissä Kelce vastaanotti 19 syöttöä ja 207 jaardia. Hän teki myös neljä touchdownia. Kausi päättyi Chiefsin voittamaan Super Bowliin. Kelce valittiin jälleen Pro Bowliin ja toiseen tähdistöjoukkueeseen.
Myrnohrad
Myrnohrad on hiilikaivoskaupunki Itä-Ukrainan Donetskin alueella, runsaat 50 kilometriä aluekeskus Donetskista luoteeseen. Heinäkuusta 2020 lähtien se on ollut osa Pokrovskin piiriä.
Ukrainan tilastokeskuksen arvion mukaan Myrnohradin kaupungissa oli vuoden 2013 alussa 49 646. Maaseutuasukkaat mukaan lukien silloisen kaupunkipiirin asukasmääräksi arvioitiin 50 653 asukasta.
Ensimmäiset hiilikaivokset paikkakunnalle perustettiin 1910-luvulla (ensimmäisenä vuonna 1911 kaivos numero 1, nykyään Tsentralnaja-kaivos). Vuonna 1934 perustettiin Novyi Donbassin taajama, ja 1935 kaksi paikkakunnan kaivoksista nimettiin tunnetun bulgarialaisen kommunistipoliitikko Georgi Dimitrovin mukaan. Vuonna 1957 koko taajaman nimeksi muutettiin Dimitrov, ja vuonna 1965 se sai kaupungin aseman. Vuonna 2016 kaupungin nimeksi muutettiin Myronhrad.
Seudulla oli toukokuun 2014 lopulla Ukrainan hallitusvaltaa vastustavia ja yleistä järjestystä häiritseviä aseistettuja separatisteja (terroristeja), joita maan turvallisuusviranomaiset pyrkivät riisumaan aseista.
Sojuz TM-13
Sojuz TM-13 oli Neuvostoliiton 13. miehitetty avaruuslento Mir-avaruusasemalle. Laukaisu tapahtui 2. lokakuuta 1991 ja paluu maahan 25. maaliskuuta 1992.
Miehistö
Laukaistiin avaruuteen:
Laskeutui tällä aluksella:
Työnvälityksen maksukiellon rikkominen
Työnvälitysrikoksessa toimija perii maksun työllistymiseen liittyvistä palveluista. Rangaistus on sakko tai vankeus enintään vuosi. Työnvälitysrikos on harvinainen rikos, vuonna 2019 tuomittiin vain yksi henkilö oikeudessa.
Raadinvankilan valokuvamuseo
Raadinvankilan valokuvamuseo on Tallinnan raatihuoneen takana sijaitsevaan, 1400-luvulta peräisin olevaan entiseen kaupunginvankilaan sijoitettu valokuvamuseo. Museossa on virolaisia valokuvia 1840–1940-luvuilta sekä paljon kameroita alkaen jalustalla olevista suurista 1850-luvun laatikkokameroista aina 1920- ja 1930-luvun pieniin kameroihin sekä Minoxiin.
pienoiskuva|left|upright|Raadinvankilan valokuvamuseo sijaitsee [[Tallinnan vanhakaupunki|Tallinnan vanhassakaupungissa.]]
Eija Piekkari
Eija Piekkari on hollolalainen rikosromaaneja kirjoittava kirjailija. Kirjat sijoittuvat pääosin Hollolaan, Lahteen ja Hämeenkoskelle, jossa hänellä oli kesäpaikka pääjärvellä.
O’Reilly
O’Reilly on muun muassa seuraavien henkilöiden sukunimi:
Toulouse School of Economics
thumb|right|270px|Kauppakorkeakoulun rakennus Toulouse School of Economics (TSE) on Ranskan Toulousessa toimiva kauppakorkeakoulu. Se perustettiin vuonna 2006. Sen johtaja on Jean Tirole, joka sai vuonna 2014 Ruotsin keskuspankin taloustieteen Alfred Nobelin muistopalkinnon. TSE tarjoaa sekä alemman ja ylemmän korkeakoulututkinnon, että tohtoritason opintoja.
John Pombe Magufuli
John Pombe Magufuli (29. lokakuuta 1959 – 17. maaliskuuta 2021 ) oli Tansanian presidentti marraskuusta 2015 kuolemaansa asti maaliskuussa 2021.
Nuoruus ja ministerin ura
Magufuli syntyi 29. lokakuuta 1959 Chaton alueella Victorianjärven rannikolla Tansanian luoteisosassa. Kertomansa mukaan hän varttui köyhissä oloissa. Ennen poliittista uraansa hän opiskeli kemiaa ja matematiikkaa Dar es Salaamin yliopistoss ja työskenteli näiden aineiden opettajana ja teollisuudessa.
Magufulista tuli kansanedustaja Chaton vaalipiiristä vuonna 1995. Hän edusti hallitsevaa Chama Cha Mapinduzi (CCM) -puoluetta. Magufuli nousi nopeasti puolueen hierarkiassa. Vuosina 1995–2000 hän oli julkisten hankkeiden varaministeri ja vuosina 2000–2005 täysi ministeri. Magufuli valvoi virassa useiden triljoonien šillinkien suurhankkeita. Silti esimerkiksi entinen pääministeri Joseph Warioba kuvaili häntä korruptoitumattomaksi. Vuosina 2006–2009 hän väitteli kemian tohtoriksi Dar es Salaamin yliopistosta.
Presidenttinä
Magufulista tuli CCM-puolueen ehdokas presidentinvaaleissa vuonna 2015. Nimitystä pidettiin tuolloin yllättävänä, sillä Magufulia ei pidetty puolueen sisäpiirin jäsenenä. Vaaleissa hän sai 58 prosenttia äänistä ja voitti entisen pääministerin Edward Lowassan.
Presidenttinä Magufuli pyrki vähentämään korruptiota ja samaan aikaan siirtämään valtion menoja kohteisiin, jotka hyödyttävät kansalaisia enemmän kuin valtaeliittiä. Hän esimerkiksi siirsi rahaa parlamenttikauden aloitusillallisista sairaalasänkyihin. Suoran toiminnan miehen maineen saanut Magufuli tuli suosituksi myös kotimaansa ulkopuolella ja etenkin muissa Itä-Afrikan maissa.
Vuonna 2020 pidetyissä presidentinvaaleissa Magufuli sai 84 prosenttia äänistä. Oppositio piti vaaleja vilpillisinä.
Toisella virkakaudella Magufulista tuli yksi tunnetuimmista Afrikan koronavirus-skeptikoista. Toukokuussa 2020 Magufuli julisti koronavirusepidemian voitetuksi Jumalan avulla. Tämän jälkeen tautitilanteesta ei annettu tietoja, ja hallinto pyrki estämään asiasta kertomisen tiedotusvälineissä. Magufuli suhtautui skeptisesti myös kohdunkaulan syövän rokotuksiin, joiden tarkoitukseksi hän uskoo tyttöjen tekemisen hedelmättömiksi.
Magufuli kuoli 17. maaliskuuta 2021 sairaalassa Dar es Salaamissa. Varapresidentti Samia Suluhun tiedotuksen mukaan kuolinsyynä olivat sydänongelmat. Presidentti oli nähty julkisuudessa ennen kuolemaansa edellisen kerran helmikuun lopulla. Opposition mukaan presidentti oli saanut covid-19-tartunnan ja oli sairaalahoidossa Keniassa. Viralliseksi kuolinsyyksi on vahvistettu sydänsairaus.
Yksityiselämä
Magufuli oli viiden lapsen isä. Uskonnoltaan hän oli katolinen. Magfulin kannattajat pitivät häntä perinteisten perhearvojen puolustajana. Magufuli itse kuvaili innoittajakseen Tansanian perustajaa Julius Nyerereä.
Hollanninpunaherukka
Hollanninpunaherukka (Ribes × pallidum) on herukoiden sukuun kuuluva kasvilaji, joka on syntynyt alppipunaherukan (Ribes petraeum) ja pohjanpunaherukan (Ribes spicatum) risteytyessä.
Ulkonäkö ja koko
Hollanninpunaherukka on 0,5-1,5 metrin korkuiseksi kasvava kesävihanta pensas, joka muistuttaa Suomessakin luonnonvaraisena kasvavaa pohjanpunaherukkaa (Ribes spicatum). Hollanninpunaherukan paksut, kierteiset lehdet ovat kuitenkin suurempia kuin pohjanpunaherukalla, eivätkä ne ole yhtä karvaisia. Vielä enemmän hollanninpunaherukka muistuttaa kartanonpunaherukkaa (Ribes × houghtonianum), joka myös on kahden herukkalajin välinen risteymä.
Hollanninpunaherukan tertuissa kasvavat kukat ovat viisiteräisiä. Hedelmä on punainen pohjusmarja.
Levinneisyys ja elinympäristö
Hollanninpunaherukkaa ei esiinny missään luonnonvaraisena. Sen sijaan se on yleinen viljelykasvi, ja se voi levitä puutarhoista myös luontoon lehtoihin, rannoille ja pientareille. Etelä-Suomessa laji onkin varsin yleinen viljelykarkulaisena.
Sienitauteja
Hollanninpunaherukkaa vaivaavia sienitauteja ovat muun muassa herukansararuoste (Puccinia ribesii-caricis), sembranherukkaruoste (Cronartium ribicola), punaherukanruoste (Puccinia ribis), karviaishärmä (Podosphaera mors-uvae), punapahkasieni (Nectria cinnabarina) ja herukanvalkolaikku (Mycosphaerella ribis).
Töysänjoki
62.60447°N, 23.70605°W
Töysänjoki on pieni joki Alavudella. Se saa alkunsa Ponnenjärvestä Töysän kirkonkylässä ja laskee Lapuanjokeen.
Kosket
Kosket ovat Töysänjoessa pieniä ja niitä on muutama.
Etsimässä rauhaa
Etsimässä rauhaa on suomalaisen laulajan ja lauluntekijän Vesalan toinen studioalbumi, joka julkaistiin Warner Music Finlandin alaisen Etenee Recordsin kautta 14. helmikuuta 2020.
Vesala on kuvaillut albumia ”käännekohtalevyksi”. Osa sen kappaleista on kokonaan Vesalan itse kirjoittamia ja tuottamia, ja osan hän tehnyt yhteistyössä Eppu Kososen, Jukka Immosen, Joonas Angerian, Minna Koiviston, Teemu Brunilan ja Alpo Nummelinin kanssa.
Albumi nousi julkaisuviikollaan Suomen virallisen albumilistan sijalle kaksi. Fyysisellä albumilistalla se nousi ensimmäiselle sijalle. Levyltä on julkaistu neljä singleä, joista kaksi nousi listojen kärkeen.
Ojalaki
Ojalaki tarkoittaa lakia yhteisten teiden ja valtaojien sekä niihin verrattavien alueiden lakkaamisesta yhteisinä alueina. Lain numero Suomen asetuskokoelmassa on 983/1976 ja siitä käytetään myös lyhennettä YTVLL. Laki tuli voimaan 1. maaliskuuta 1977.
Tilojen yhteisiksi alueiksi on maanjakotoimituksissa erotettu teitä jo 1700-luvulla suoritetuista isojaoista lähtien. Myöhemmin alettiin erottaa tilojen yhteisiksi myös tiluksia, joita tarvittiin valtaojia varten. Seuraavaksi alettiin tämän käytännön rinnalla perustaa kulkuoikeus- ja vedenjohtamisrasitteita. Tällöin tien tai valtaojan paikaksi tarvittava alue jäi asianomaiseen tilaan, mutta tietä tai valtaojaa tarvitsevat tilat saivat rasitteena alueeseen pysyvän käyttöoikeuden.
Kun 1970-luvulla alettiin suunnitella maarekisterin ja tonttikirjan pitämistä atk-järjestelmän avulla, havaittiin, ettei maarekisterissä ole merkintöjä oikeudesta yhteisiin alueisiin kaikkien osakastilojen kohdalla. Paikkansapitävää atk-järjestelmää varten jokaisesta tilojen yhteisestä alueesta olisi tarvittu tieto sen pinta-alasta ja osakastiloista. Tietojen hankinta oli yhteisten teiden ja valtaojien suuren lukumäärän vuoksi käytännössä ylivoimaista toteuttaa. Sen sijaan yhteisiä soranottoalueita ja yhteisiä vesialueita oli huomattavasti vähemmän, joten niiden tietojen siirto atk-järjestelmään oli mahdollista.
Teiden ja valtaojien osalta helpoimmaksi menettelyksi havaittiin lainsäädännön muuttaminen. Ojalailla tilojen yhteisiksi erotettujen teiden ja valtaojien alueet määrättiin lakkaamaan yhteisinä alueina. Samassa yhteydessä muutettiin muutakin lainsäädäntöä niin, että tällaisten yhteisten alueiden erottaminen maanmittaustoimituksissa kiellettiin. Ojalain mukaan lakannut yhteinen alue siirrettiin joko alueeseen rajoittuvaan kiinteistöön, kaupungin omistukseen (asemakaava-alueen katualueella ollut yhteinen alue) tai kunnan omistukseen (maalaiskunnan asemakaavan mukaiseen katualueeseen sisältynyt lakannut yhteinen alue).
Lakanneen yhteisen tien ja valtaojan osakastilat saivat korvauksetta pysyvän rasiteoikeuden alueeseen, jos niiden omistajat käyttivät lain voimaan tullessa aluetta sen alkuperäiseen tai siihen verrattavaan tarkoitukseen. Ojalaiksi kutsuttu lainsäädäntötoimi vähensi myös työmäärää sellaisissa maanmittaustoimituksissa, joissa kauan aikaisemmin perustettu tie tai valtaoja olisi saatava siirretyksi uuteen paikkaan tai lakkautetuksi. Tie- tai vedenjohtamisrasitteen siirto tai poistaminen oli maanjakoteknisesti selvästi yksinkertaisempaa.
Kal Penn
Penn on näytellyt muun muassa tohtori Lawrence Kutnerin roolia televisiosarja Housessa ja Kumarin roolia kolmessa Harold & Kumar -komediaelokuvassa. Hän jätti roolinsa Housessa siirtyessään Valkoisen talon PR-asioiden apulaisjohtajaksi. Hän toimi tehtävässä Obaman presidenttikaudella vuosina 2009-2011. Vuonna 2010 hän jätti tehtävän väliaikaisesti osallistuakseen kolmannen Harold & Kumar -elokuvan kuvauksiin. Hän on myös näytellyt hittisarjassa Ensisilmäyksellä.
Ilomilo (kappale)
Ilomilo (tyyliteltynä kokonaan pienaakkosin) on yhdysvaltalaisen laulaja-lauluntekijä Billie Eilishin kappale hänen vuonna 2019 julkaistulta esikoisalbumiltaan When We All Fall Asleep, Where Do We Go?. Se julkaistiin singlenä Italiassa CHR-radiokanaville 10. huhtikuuta 2020 ja Yhdysvalloissa alternative-radiokanaville 26. toukokuuta 2020. Kappaleen ovat säveltäneet ja sanoittaneet Eilish itse ja Finneas O’Connell, joka on myös tuottanut sen. Tyylilajiltaan se edustaa elektropopia.
Kappale on nimetty samannimisen videopelin mukaan, jonka Eilish on kertonut olleen lempipelinsä lapsena. Se on pulmapeli, jossa pelaajan tehtävä on saattaa erilleen joutuneet hahmot (nimeltään Ilo ja Milo) takaisin toistensa luo. Kappale kertoo toisen ihmisen menettämisestä, sen pelosta ja siitä, kuinka se tapahtuu, vaikka sitä pelkää. Sen on tulkittu kertovan myös epäonnistuneesta suhteesta ja läheisen itsetuhoisista ajatuksista.
Sami Tapani Korhonen
Sami Tapani Korhonen (s. 1977) on suomalainen muotisuunnittelija ja Sampaco-yrityksensä johtaja.
Korhonen asuu tällä hetkellä Pariisissa. Hän on opiskellut Brasiliassa, sekä vaatetusta ammattikorkeassa Helsingissä 2003.
Gunnar Heiberg
pienoiskuva|Gunnar Heiberg Gunnar Heiberg (1857–1929) oli norjalainen kirjailija, joka esiintyi kirjallisena radikaalina. Näytelmissään hän ilmentää terävää ihmismielen tutkistelua. Uransa alussa Heiberg kirjoitti aikansa yhteiskunnallisten ja poliittisten ilmiöiden, muun muassa Ibsen- ja Bjørnson-kultin vastaisia näytelmiä. Hänen läpimurtoteoksensa olikin Ibseniä ja Bjørnsonia vastaan hyökkäävä Kong Midas. Hänen myöhemmissä näytelmissään on rakkauteen ja psykologisiin ilmiöihin liittyviä aineksia (muiden muassa Kjærlighedens tragedie). Heiberg kirjoitti myös esseitä.
Suomennettua tuotantoa
Heibergin tuotannosta on suomennettuja näytteitä antologiassa Skandinavian kirjallisuuden kultainen kirja, WSOY 1930
Mikko Pettinen
pienoiskuva|Lappeenranta Big Band ja Mikko Pettinen solistina 27.1.2018 Mikko Pettinen (s. 1974) on suomalainen trumpetisti ja jazzmuusikko. Hän on valmistunut Sibelius-akatemian jazzosastolta musiikin maisteriksi vuonna 2003. Pettinen on soittanut muun muassa UMO:ssa vuodesta 1998 lähtien.